На основу Закона о стечају (Службени гласник Републике Србије бр. 104/2009, 83/14 и 113/17) и Националног стандарда бр. 5 о начину и поступку уновчења имовине (Службени гласник Републике Србије бр. 62/2018), стечајни управник стечајног дужника BOMEX EXPORT IMPORT PREDUZEĆE ZA PROIZVODNJU ZASTUPANJE I PROMET DOO - U STEČAJU, BEOGRAD (SAVSKI VENAC), 11000 Београд-Савски Венац, ул. Гаврила Принципа бр. 57, матични број: 06000525, ПИБ: 100830051
ОБЈАВЉУЈЕ
ПОЗИВ
За достављање понуда за вршење услуга процене вредности непокретне имовине

 стечајног дужника на којој постоји разлучно право 
1. Позивају се сва заинтересована стручна, правна и физичка лица да доставе понуде за процену вредности непокретне имовине стечајног дужника BOMEX EXPORT IMPORT PREDUZEĆE ZA PROIZVODNJU ZASTUPANJE I PROMET DOO - U STEČAJU:
	1.
	Стан бр. 14. у улици Хероја Милана Тепића 12, Београд

	2.
	Локал бр. 1 у улици Јове Илића бр. 25, у Београду

	3.
	Пољопривредно земљиште КП 4073 у Новом Селу – КО Врњачка бања

	4.
	Пољопривредно земљиште КП 4074 у Новом Селу – КО Врњачка бања

	5.
	Пољопривредно земљиште КП 4075 у Новом Селу – КО Врњачка бања


2. Сва лица која доставе понуду морају доставити доказе да поседују лиценцу, овлашћења и квалификације за ову врсту посла.
3. Сваки понуђач је дужан да у понуди наведе конкретан износ у динарима, као цену за извршен посао, рок плаћања исте и рок за доставу извештаја о процени.
4. Оглас је отворен 8 (осам) дана од дана објављивања овог позива.
5. Сваки понуђач може поднети једну понуду.
6. Избор најповољнијег понуђача извршиће се у складу са Законом о стечају, узимајући у обзир, осим финансијске понуде, и стручност, референце и друге елементе понуде које су од значаја за вршење адекватне процене.
7. Избор понуђача вршиће се искључиво са листе достављених понуда.
8. Одлука о избору најповољнијег понуђача ће бити донета у року од 5 радних дана од дана затварања овог позива.
9. Овлашћено стручно лице, проценитељ ће: извршити процену вредности непокретне имовине и утврдити учешће вредности процењене имовине на којој је конституисано разлучно право у односу на укупно процењену вредност (изражено у процентима).

10. Одабир најбољег понуђача ће извршити стечајни управник у роковима прописаним Националним стандардом о начину и поступку уновчења имовине стечајног дужника уз обавезу добијања сагласности стечајног судије на одабир њајбољег понуђача. 
11. Понуде за вршење услуга процене могу се послати поштом на адресу: 11000 БЕОГРАД (Врачар), Ул. Цара Николаја II бр. 42 или  е-маилом на адресу drasko.pasic@gmail.com.
У Београду, 27.06.2022. године
Стечајни управник

Драшко Пашић
